# Benjamin Zephaniah

### Iz Wikipedije, proste enciklopedije

Benjamin Obadiah Iqbal Zephaniah [béndžamin obadíja ikbál zefanája], angleški pisatelj, glasbenik in pesnik duba, * 15. april 1958, Handsworth, predmestje Birminghama, Anglija.

## [uredi] Življenjepis

Leta 1968 je Zephaniah prvič nastopil v cerkvi v Handsworthu in do leta 1973 je v svojem rojstnem mestu postal dobro znan.

Leta 1980 je objavil svojo prvo knjigo pesmi Ritem obora (Pen Rhythm). Knjigo so dobro sprejeli in so jo dvakrat ponatisnili. Njegov prvenec Rasta, ki ga je posvetil tudi Nelsonu Mandeli, mu je prinesel mednarodno priznanje. Uvrstil se je tudi na vrh pop lestvic v tedanji Jugoslaviji. Zephaniah je nastopil tudi v Ljubljani.

Leta 1996 ga je nekdanji dolgoletni zapornik zaradi zloglasne politike apartheida v Južni Afriki in izvoljeni predsednik Mandela povabil na predsedniški koncert Two Nations v londonski dvorani Royal Albert Hall.

Leta 2003 je odklonil viteški red Britanskega imperija (OBE), ki ga podeljuje kraljica Elizabeta II., ker ga spominja na »tisoč let krutosti, na posiljevanja njegovih babic in surovo ravnanje z njegovimi predniki.« To je bilo nenavadno, ker zavračanje te časti javno ni ravno v navadi. Osebno pa nima nič proti angleški kraljici in pravi, »da je sicer malo toga, vendar je drugače prijetna starejša gospa«.

Zephaniah je strog vegetarijanec in pokrovitelj britanskega Vegetarijanskega društva (Vegan Society). Je tudi dolgoletni navijač birminghamskega nogometnega moštva Aston Villa.

Rad se ukvarja z joggingom, kung fujem, nogometom, zbira stare bankovce in raziskuje gozdove. Večina njegovih prijateljev so živali in tudi rad piše za otroke. Živi v East Endu, vzhodnem predelu Londona ob štadionu nogometnega moštva West Ham United, vendar še vedno podpira moštvo Aston Villa.

## [uredi] Diskografija

- Dub Ranting (1982)
- Rasta (1983)
- Big Boys Don't Make Girls Cry (1984)
- Free South Africa (1986)
- Us An Dem (1990)
- Crisis (1992)
- Back To Roots (1995)
- Belly Of De Beast (1996)
- Dancing Tribes (z Back to Base). (Single) MP Records, 1999
- Illegal (s Swayzakom). (Single) Medicine Label, 2000

## [uredi] Izbrana dela

- Ritem obora (Pen Rhythm) (1980),
- Strašljiva zadeva (The Dread Affair),
- Rastin čas v Palestini (Rasta Time In Palestine),
- Mestni psalmi (City Psalms),
- Govoreči purani (Talking Turkeys), otroška,
- Boječa piščeta (Funky Chickens), otroška,
- Propa propaganda (Propa Propaganda),
- Preveč črni, preveč močni (Too Black, Too Strong),
- Obraz (Face), otroška,
- Begunček (Refuge Boy), otroška,
- Zlobni svet (Wicked World), otroška.

## [uredi] Glej tudi

- seznam angleških pisateljev
- seznam angleških pesnikov

## [uredi] Zunanje povezave

- Uradna stran Benjamina Zephaniaha (v angleščini)

Vzpostavljeno iz »http://sl.wikipedia.org../../../b/e/n/Benjamin_Zephaniah_ee07.html«

Kategorije: Rojeni leta 1958 | Živeči ljudje | Angleški glasbeniki | Angleški pesniki | Angleški pevci | Angleški pisatelji

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- English
- Français
- Nederlands
- Polski